Gloriosissimo Nivernensium comiti frater, devotissimam salutationem. Judaïcæ gentis perfidiam, quam vobis cognovi modis omnibus esse detestabilem, mihi quoque sciatis nimium existere onerosam. Præcipue vero ex hoc mirabiliter indignatus sum, quod eos aliquando audivi ausos esse quæstiones quasdam de circumcisionis suæ superstitione contra vos movere. Quorum versutam dolositatem, licet credam, naturali quadam ingenii vestri vi confutatam, tamen et ego ipse pro viribus volo in Domini mei Jesu- Christi inimicos ex parte mea impetum facere, eosque specialis zeli fervore succensus, gladio Spiritus, quod est verbum Dei invadere, sciens talem pugnam certaminis plurimum Deo gratam esse. Ad destruendam ergo fallacem eorum de circumcisione controversiam, opusculum quoddam, annuente Deo, composui, cujus initium, verso folio, in alterius partis pagina invenietis. Vale.